section_heading: Životopis
paragraph_text: 1994., za samo 6 tjedana provedenih u studiju snimaju Far Beyond Driven, s hitovima kao što su "5 Minutes Alone", "I'm Broken", "Becoming", te prva obrada u njihovoj karijeri "Planet Caravan" od Black Sabbatha. Popeli su se na prvo mjesto Billboardove ljestvice. Bili su prvi sastav kojem je to uspjelo s ekstremnom glazbom. Uslijedile je velika turneja i rasprodane dvorane diljem Amerike i Europe. 1996. ponovo ulaze u studio. Ovoga puta su eksperimentirali sa zvukom, usporili tempo i pomaknuli se od beskompromisne žestine prethodnog albuma, na uratku nazvanim The Great Southern Trendkill. Stvorili su jedan od najžešćih i najboljih albuma godine koji je svojom mračnim stilom, guturalnim vokalima i ogorčenom tematikom podijelio kritičare, te smanjio prodaju. Pokraj hitova "Drag The Waters" i "War Nerve" pjesme kao što su "Suicide Note" i "Living Through Me" pokazale su da droga uzima veliki zamah u životu Pantere te je došlo i do prvih problema. Napetost među članovima i međusobna neslaganja stanku su razvukla na četiri godine, što je samo na kratko prekinuto izdavanjem ostvarenja Reinventing the Steel. Posljednji studijski album, djelomično zbog pojave novog metala, a djelomično i zbog visoko postavljenih kriterija s albumom Far Beyond Driven, nije postigao očekivani uspjeh. Phil Anselmo se u međuvremenu posvetio brojnim projektima među kojima su medijsku pozornost ostvarili samo Down (kasnije mu se pridružio i Rex Brown) i sastav Superjoint Ritual, dok su se braća Abbott klela na vjernost svojoj Panteri, te su novim sastavom Damageplan, nastavili gdje su stali.